Compay Segundo (nombre artistico de Máximo Francisco Repilado Muñoz), naixito de Siboney (Cuba) o 18 de noviembre de 1907 y muerto en L'Habana (Cuba) o 14 de chulio de 2003, estió un cantaire y mosico (guitarrista) cubán, que prencipió a suya carrera mosical en zaguerías d'os anyos 1920. Amás d'a guitarra, tamién tocaba o clarinet, o bongó y a conga, y ye uno d'os interpretes cubans más conoixitos internacionalment. Os suyos estilos mosicals son estilos tradicionals d'a mosica popular cubana, como a guajira, a guaracha, o bolero u o son.